નાઇટ ફ્રૅન્ક સર્વિસિસ નામની નાણાકીય સર્વિસના સંશોધન વિભાગના નૅશનલ હેડ સામંતક દાસ કહે છે, ‘હાલમાં રૂપિયા અને ડૉલર વચ્ચેનો કન્વર્ઝન-રેટ એવો છે જેનાથી બિનનિવાસી ભારતીયોને ભારતમાં પ્રૉપર્ટીમાં રોકાણ કરવા માટે પ્રોત્સાહન મળે છે. જોકે વધારે પડતા ફુગાવાને કારણે અથવા તો રિયલ એસ્ટેટ ક્ષેત્રના અનિશ્ચિત વિકાસદરને કારણે જે પ્રોજેક્ટ મંદ પડવાની શંકા હોય એમાં રોકાણ કરતાં પહેલાં રોકાણકારો થોડી વધારાની સાવધાની બતાવતા થયા છે. જો ભારતના અર્થશાસ્ત્રમાં બદલાવનાં હકારાત્મક ચિહ્નો દેખાશે તો ચોક્કસપણે બિનનિવાસી ભારતીયોને ભારતના માર્કેટમાં રોકાણ કરવા માટે વધારે પ્રોત્સાહન મળશે.’